als_Latn dik_Latn sag_Latn
Tiranë, 15 mars 2015, NOA.al- Konfindustria në një qëndrim zyrtar thotë se mbështet hapat e fundit të marra nga Qeveritë e Shqipërisë dhe Kosovës për përshpejtimin e krijimit të Tregut të Njehësuar Energjetik.
Administratori i Përgjithshëm i Konfindustria, Gjergj Buxhuku deklaron se vendimet e marra në muajin mars 2015 në Prishtinë për krijimin e njësive të përbashkëta operative, që mbulojnë gjithë fushat e energjisë ndërmjet dy shteteve shqiptare, vlerësohen si masa të domosdoshme, që duhet të përkthehen sa më shpejt në masa dhe projekte të prekshme.
Në vijim Konfindustria shpreh shqetësimin, se deri më tani është punuar pak për ndërtimin e modeleve të reja të financimit të përbashkët nga të dy shtetet për projekte strategjike në prodhimin dhe transmetimin e energjisë elektrike.
“Projekti i linjës së ndërlidhjes 400 kv Tiranë-Prishtinë, në ndërtim e sipër me financim klasik është shembull i mirë, por i pamjaftueshëm për shfrytëzimin e burimeve të mëdha të energjisë dhe shfrytëzimin e pozicionit gjeostrategjik të Shqipërisë dhe Kosovës në tregjet rajonale”, deklaron Buxhuku.
Konfindustria vlerëson gjithashtu se krijimi i Tregut të Përbashkët të Energjisë Shqipëri-Kosovë është në përfitim të drejtpërdrejtë të qytetarëve, sipërmarrjes dhe zhvillimit të qëndrueshëm të ekonomisë kombëtare.
Në përfundim nënvizohet se plotësimi dypalësh në mënyrën më të mirë të mundshme i prodhimit të energjisë elektrike nga uji në Shqipëri me prodhimin nga thëngjilli në Kosovë krijojnë përparësi të qarta ekonomike, nëse do të shfrytëzohen si një treg i njehësuar./a.y/noa.al/
Komentoni mbi këtë lajm më poshtë. Nëse keni diçka për të raportuar mbi këtë temë, na shkruani tek pr@noa.al
als_Latn als_Latn als_Latn als_Latn als_Latn als_Latn als_Latn